**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. január 17-ei** ülésére

Tárgy: Lovarda és Istálló épület hasznosítási szerződése

**Tisztelt Képviselő-testület!**

A Magyar Állam tulajdonában, önkormányzatunk vagyonkezelésében és Szeder Tamás hasznosításában van a Magyar Királyi Lovarda Műemlékegyüttes Lovarda, Istálló és a mellette álló, északi épületszárny északi épület.

Szeder úrral 2020-óta állunk szerződéses viszonyba, a jelenleg érvényben lévő hasznosítási szerződés lovas hasznosítás céljára – így különösen: a Kisbéri félvér fajta népszerűsítése, helyi lovas élet újjáélesztése, helyi lovasokkal kapcsolat ápolása, gyermek- és iskolai lovagoltatás, képzés, gyógyterápiás lovagoltatás a kórházzal együttműködve, városi rendezvényeken való aktív részvétel, lovas sportok és lovas turizmus fejlesztése – köttetett 2021. június hó 07.napjától határozatlan időre. A használatáért bruttó 100.000,- Ft./év bérleti díjat fizet, a közüzemi díjak (elektromos áram, víz- és csatorna, gázfűtés) alapdíj feletti részét és a tűzjelző rendszer téves bejelzésére megkezdett katasztrófavédelmi vonulás költségét.

Az északi épületszárny északi épület 2024-ben 891.673.219,- Ft-nyi Kormány támogatásból felújításra került. A hasznosító jelezte, hogy a felújított épületet is szeretné továbbra is használni, bérleti díjként havi bruttó 500.000,- Ft-ot vállalt fizetni és évi 5 alkalommal az önkormányzat részére térítésmentesen biztosítaná a Kaszárnya rész használatát.

A hasznosítási szerződés módosításához szükség van az Magyar Nemzeti Vagyonkezelő Zrt. előzetes hozzájárulására.

A felújításra vonatkozó támogatási szerződés is tartalmaz előírásokat a hasznosítás vonatkozásában, a támogatásból beszerzett műszaki berendezések, gépek, járművek, egyéb berendezések, felszerelések, járművek 5 évig csak a Támogató (Belügyminisztérium) előzetes hozzájárulásával adhatók bérbe, más használatába.

Az épületek állapotfelmérési jegyzőkönyve módosításra került az északi épület északi szárny felújítását követően.

A 216/2024. (VI.27.) KVÖKt. határozatban döntés született többek között arról, hogy a hasznosításra kötött szerződést azt követően kívánják módosítani, ha a felújított északi épület északi szárny a használathoz szükséges minden engedéllyel rendelkezik. A Komárom-Esztergom Vármegyei Kormányhivatal Építésügyi és Örökségvédelmi Főosztály Örökségvédelmi Osztály tavaly decemberben állította ki a hatósági bizonyítványt, melyben a munkálatok elkészültét igazolta.

A hasznosítási szerződés módosítását elkészítettük, annak aláírásához szükséges hozzájárulások beszerzésére a Polgármester úr a felhatalmazást megkapta.

Jelenleg a vagyonkezelési szerződésünk felülvizsgálata, aktualizálása is folyik, mely várhatóan a hasznosítási szerződések módosítását is maga után fogja vonni.

Szeder úr a bizottsági ülésen elmondta, hogy szakmai rendezvényeket tartanak, iskola lovagoltatás folyik, a Kisbéri Lovasklubbal együttműködnek, a kórházzal közösen a pszichiátriai betegek részére lovas terápiát tartanak. Idén országos kanca vizsgát, díjlovas rendezvényeket terveznek, kisbéri félvér fedeztetést tervezik folytatni és a lovas rendőrséggel tárgyalnak 2 db ló elhelyezéséről.

Felmerült az ülésen, hogy a hasznosítás során a hasznosítótól teljesíteni várt konkrét tételeket fogalmazzunk meg, mint például a gyermekszám, a kisbéri fajta megőrzése kapcsán és jelöljük meg, hogy mi a hosszú távú cél a Lovardával.

Mint fentebb olvashatták, a szerződés jelenleg is tartalmaz elvárásokat, de azok nincsenek lekonkretizálva. Amennyiben azokon módosítani szeretnének, kérem fogalmazzák meg, mivel egészítsük ki a szerződést.

Kisbér, 2025. január 13.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

tudomásul veszi, hogy Szeder Tamással a Magyar Királyi Lovarda Épületegyüttes 1598 hrsz. és 1599/1 hrsz. alatti Lovarda, Istálló és északi épület északi szárny részére, lovas hasznosítás céljára kötött hasznosítási szerződés módosítása folyamatban van a bérleti díj bruttó 500.000,- Ft./hó összegre emelés és a Kaszárnya rész évi 5 alkalommal történő önkormányzati térítésmentes hasznosítás biztosítása tekintetében.

a hasznosítási szerződés módosításába az alábbiakat kéri még szerepeltetni:……………

**Határidő:** folyamatos

**Felelős:** Sinkovicz Zoltán polgármester

 Dr. Pápai Tamás jegyző